stanford-oval/wikipedia huggingface dataset:
חוג הסרטן
גאוגרפיה

חוג הסרטן עובר דרך המדינות הבאות (ממערב למזרח):
הוואי הוואי שבארצות הברית – החוג עובר בין האיים ניהואה ונקר
מקסיקו מקסיקו
איי בהאמה איי בהאמה
סהרה המערבית סהרה המערבית
מאוריטניה מאוריטניה
מאלי מאלי
אלג'יריה אלג'יריה
ניז'ר ניז'ר
לוב לוב
צ'אד צ'אד – גבולה הצפוני של המדינה
מצרים מצרים
ערב הסעודית ערב הסעודית
איחוד האמירויות הערביות איחוד האמירויות הערביות
עומאן עומאן
הודו הודו
בנגלדש בנגלדש
מיאנמר מיאנמר
הרפובליקה העממית של סין הרפובליקה העממית של סין
טאיוואן טאיוואן
מקור השם

מקור שמו של חוג הסרטן באסטרולוגיה, במיקומה של השמש באמצע היום במזל סרטן ביום הארוך ביותר בשנה. קביעת החוג נעשתה לפני כ־2,000 שנה, וכיום ממוקמת השמש במזל תאומים ביום זה.
הקפת כדור הארץ

על פי כללי הפדרציה הבינלאומית לאווירונאוטיקה (FAI) על מנת שטיסה תוגדר כטיסה מסביב לעולם לצורך בדיקת שיא עולמי של מהירות הקפת כדור הארץ, על הטייס לעבור מרחק השווה לפחות לאורכו של חוג הסרטן, עליו לחצות את כל קווי האורך ולהמריא ולנחות מאותו שדה תעופה. מרחק זה הוא 36,787.559 ק"מ (לצורכי הפשטה נקבע שהמרחק הוא 37,000 ק"מ).
שדרות קווינס 13

| --- | --- |
 סוגה:  קומדיית מצבים אמריקאית 
 יוצרים:  ריצ'רד בייר
 שחקנים:  ג׳רי ואן דייק איילין ברנן מרשה רוד הלן פייג' קאמפ סוזן אליוט לואיז ויליאמס קארן ראשמור פרנסס לי מקיין
 ארץ מקור:  ארצות הברית
 שפות:  אנגלית
 מקום התרחשות:  ניו יורק 
 מספר עונות:  1
 מספר פרקים:  9 (1 לא שודר)
 הפקה
 מפיקים בפועל:  בד יורקין ברני אורנשטיין סול טרטלטאוב
 חברת הפקה:  TOY Productions
 הפצה:  Sony Pictures Television
 טכניקת צילום:  מערך מרובה מצלמות
 מוזיקה:  בארי די וורזון
 אורך פרק:  24-25 דקות (לפי הפרקים שנמצאו)
 שידור
 רשת שידור:  ABC
 תקופת שידור מקורית:  20 במרץ 1979 – 24 ביולי 1979
 קישורים חיצוניים
 דף התוכנית ב-IMDb
 
שדרות קווינס 13 (באנגלית: 13 Queens Boulevard) היה סיטקום אמריקאי ששודר מ-20 במרץ עד 24 ביולי 1979.
עלילה

הסדרה עסקה בתושבים השונים המתגוררים במתחם דירות בקווינס.
התושבים העיקריים במתחם היו פלישה וסטיבן וינטרס (איילין ברנן וג'רי ואן דייק) שנשואים באושר כבר למעלה מ-15 שנה. במתחם התגוררו גם איליין דאולינג (מרשה רוד), גרושה שהייתה חברתה הטובה של פלישה; ואת משפחת קפסטרו, שכללו את מילדרד (הלן פייג' קאמפ) ובנותיה, אנני (סוזן אליוט) וג'יל (לואיז ויליאמס). אחרים במתחם כללו את קמיל (קארן ראשמור) ולויס (פרנסס לי מקיין).
הפקה

במקור, הסדרה הייתה אמורה להיקרא במקור "חמש נשים" ("Five Women") והייתה אמורה לעסוק בחמש נשים שגרו באותו מתחם דירות בקווינס, ניו יורק. היו אמורים לשמוע את הבעלים שלהן מהחדר הסמוך או מהטלפון, אבל בחיים לא היו אמורים לראות אותם. לאחר מכן הקונספט שונה ולבסוף הוצג גם בעלה של פלישה, סטיבן.
התוכנית הופיעה לראשונה ב-20 במרץ, במשבצת הזמן שבדרך כלל הופיעה בה התוכנית "טקסי", ואז שודרו ארבעה פרקים נוספים כנגד התוכנית "The Ropers", עד שהתוכנית בוטלה (שלושה פרקים נוספים שודרו במהלך קיץ 1979, אך פרק אחד, "The Lift", לא שודר מעולם). בשנת 2012, קרדיטי הפתיחה הועלו ליוטיוב על ידי Gilmore Box, כאשר בסוף הסרטון הופיע הפריים הראשון של פרק לא ידוע. לאחר מכן הוקלט באזור שיקגו חלק משידור הבכורה (גרסה ארוכה יותר של הקרדיטים ששימשו לפרקים הראשונים [מה שמרמז שהקרדיטים הקצרים יותר שימשו בחמשת האחרונים והיו קיימים בכל התשע אם התוכנית הייתה פעם אחר פעם מופצת], הפרסומות הראשונות וחמש הדקות הראשונות של מערכה 1), שפורסמו בשנת 2016 על ידי המוזיאון לטלוויזיה בשיקגו הקלאסית. בשנת 2018, ארבעה פרקים שלמים ("For Better or Worse", "Reunion", "Playing Around" ו"Italian Holiday") נכנסו ל-Mitchell's Archive.
מאז השידור המקורי של התוכנית, היא לא שודרה שוב, ולכן היא נחשבת לסדרה שכמעט כל פרקיה נעלמו.
צוות השחקנים

איילין ברנן בתפקיד פלישה וינטרס
ג'רי ואן דייק בתפקיד סטיבן וינטרס
מרשה רוד בתפקיד איליין דאולינג - שכנה גרושה שעובדת בחברה בשם "Marcus of America"
הלן פייג' קאמפ בתפקיד מילדרד "מילי" פסטרו - שכנה אלמנה בעלת שתי בנות
סוזן אליוט בתפקיד אנני קפסטרו - בתה של מילי
לואיז ויליאמס בתפקיד ג'יל קפסטרו - בתה של מילי
קארן ראשמור בתפקיד קמיל
פרנסס לי מקיין בתפקיד לואיס
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "For Better or Worse" | קים פרידמן | מרגי פיטרס, לינדה מארש | 20 במרץ 1979 |
במלאת 15 שנה לנישואיהם, סטיבן מודיע שהוא עובר לאוהיו.
| 2 | 2 | "Reunion" | קים פרידמן | מרטין ריפס, ג'וזף סטרצקי | 27 במרץ 1979 |
איליין לא רוצה ללכת לפגישת המחזור של התיכון כי היא עלולה להיתקל בבעלה לשעבר.
| 3 | 3 | "No Room at the Top" | וויל מקנזי | מרגי פיטרס, מרטין ריפס, ג'וזף סטרצקי | 3 באפריל 1979 |
איליין מקבלת עבודה שלדעתה היא מושלמת עבור בעלה של פלישה.
| 4 | 4 | "The Younger Man" | ננסי ווקר | אן קונווי, מיצי מק׳קול | 10 באפריל 1979 |
איליין מנהלת רומן עם גבר בן 23.
| 5 | 5 | "Playing Around" | וויל מקנזי | שאול טורטלטאוב, ברני אורנשטיין | 17 באפריל 1979 |
החברים של פלישה רואים את סטיבן במועדון לילה, ביחד עם אישה.
| 6 | 6 | "Thoroughly Modern Mildred" | פיטר בולדווין | ריצ'רד בייר | 3 ביולי 1979 |
מילדרד מבלה את הלילה עם בחור שפגשה במסיבה.
| 7 | 7 | "Italian Holiday" | קים פרידמן | לינדה מארש | 17 ביולי 1979 |
פלישה רוצה לחדש רומן עם איטלקי שפגשה לפני 20 שנה.
| 8 | 8 | "Like Mother, Like Son" | קים פרידמן | שאול טורטלטאוב, ברני אורנשטיין | 24 ביולי 1979 |
בעלה לשעבר של לויס רוצה משמורת על בנם מכיוון שהוא לא חושב שהחינוך שלו הוא מספיק מאצ'ואיסטי.
| 9 | 9 | "The Lift" | ננסי ווקר | מרטין ריפס, ג'וזף סטרצקי | לא שודר |
לא ידוע.
הערות שוליים

↑  TV Guide. "13 Queens Blvd. Cast and Details". TV Guide. נבדק ב-2013-01-13.
↑  Webmaster, 13 Queens Boulevard | Nostalgia Central (באנגלית אמריקאית)
↑  13 Queens Boulevard (1979 ABC Sitcom), Lost Media Archive (באנגלית)
↑  TOY Productions (1979), 13 Queens Boulevard (1979 ABC-TV Sitcom) - Four Episodes, נבדק ב-2020-12-27
בריי וויאט

| --- | --- |

וויאט, מאי 2017
 לידה:  23 במאי 1987 ברוקסוויל, פלורידה, ארצות הברית
 פטירה:  24 באוגוסט 2023 (בגיל 36) קלרמונט, ארצות הברית
 שם במה:  אלכס רוטונדו אקסל מוליגן בריי וויאט דוק רוטונדו האסקי האריס לוי וויאט וינדהאם רוטונדה הפינד
 שם לידה:  וינדהאם לורנס רוטונדה
 משקל:  129 ק"ג
 גובה:  1.91 מטר
 לאום:  אמריקאי
 קריירה מקצוענית:  2009 – 24 באוגוסט 2023 (כ־14 שנים)
 מאמנים:  בארי וינדהאם Florida Championship Wrestling NXT
 ליגות:  WWE
 תרגילי סיום:  האחות אביגיל
 מידע אישי
 בת זוג:  ג'וסן אופרמן
 מספר צאצאים:  4
וינדהאם לורנס רוטונדה (באנגלית: Windham Lawrence Rotunda;‏ 23 במאי 1987 – 24 באוגוסט 2023) היה מתאבק אמריקאי, אשר הופיע בארגון ההיאבקות WWE.
רוטונדה מתאבק דור שלישי שהלך בעקבותיו של סבו, בלאקג'ק מוליגן, אביו, מייק רוטונדה ושני דודיו, בארי וינדהאם וקנדל וינדהאם. אחיו הצעיר, טיילור רוטונדה, מתאבק גם הוא בארגון ה-WWE תחת שם הבמה בו דאלאס. ביחד עימו, הם היו פעמיים אלופי הזוגות של FCW, ארגון ששימש כמחלקת הפיתוח של ה-WWE, שם התאבקו תחת שמות במה שונים בין השנים 2009 ל-2012. בנוסף לכך, הוא התאבק תחת שם הבמה האסקי האריס בין השנים 2010 ל-2011, כשהיה חלק מקבוצת הנקסוס.
לאחר שחזר ממחלקות הפיתוח של ה-WWE באמצע שנת 2011, מיתג רוטונדה את עצמו מחדש תחת שם הבמה בריי וויאט, דמות נבל אשר שימשה מנהיגת הכת משפחת וויאט. הקבוצה ערכה את הופעת הבכורה שלה ברוסטר הראשי בשנת 2013. תחת שם במה זה, וויאט היה פעם אחת אלוף הזוגות של סמאקדאון (עם לוק הארפר ורנדי אורטון), אלוף ה-WWE ואלוף הזוגות של Raw (עם מאט הארדי).
ביוגרפיה

וינדהאם לורנס רוטונדה נולד בברוקסוויל, פלורידה. הוא למד בתיכון הרננדו, שבו זכה באליפות הארצית בהיאבקות ל-125 ק"ג בשנת 2005. כמו כן, הוא שיחק פוטבול בזמן הקולג' ואף השיג מלגת פוטבול לאוניברסיטת טרוי, שם שיחק במשך שנתיים. הוא עזב את האוניברסיטה 27 שעות לפני שהשיג תואר ראשון לאחר שהחליט שהוא רוצה להפוך להיות מתאבק מקצועי.
קריירת היאבקות מקצועית > WWE > Florida Championship Wrestling‏ (2009–2010)

הוא התחיל להתאבק בארגון Florida Championship Wrestling‏ (FCW) באפריל 2009, כשרשם ניצחון תחת שם הבמה אלכס רוטונדו. לאחר מכן, הוא שינה את שם הבמה שלו לדוק רוטונדו. ביוני 2009, הוא החל להצטוות לשורות אחיו, בו. ב-23 ביולי, האחים רוטונדו ניצחו את הדוד באסטרס (קיילן קרופט וטרנט בארטה) והפכו לטוענים לכתר לאליפות הזוגות של FCW. באותו הערב, הם ניצחו את ג'סטין אנג'ל וכריס לוגאן והפכו לאלופי הזוגות של FCW. הם הגנו בהצלחה על חגורות האליפות נגד צמדים כמו דילן קליין וואנס ארצ'ר, וקורט הוקינס והית' סלייטר. ב-19 בנובמבר, האחים רוטונדו הפסידו את חגורות האליפות לדוד באסטרס.
קריירת היאבקות מקצועית > WWE > הנקסוס (2010–2011)

ב-2 ביוני 2010, הוא הצטרף ל-NXT תחת שם הבמה האסקי האריס, כשקודי רודס שימש כמנטור שלו. האריס ערך את הופעת הבכורה שלו ב-8 ביוני בפרק של התוכנית NXT, כשהוא הפסיד עם רודס בקרב זוגות למונטל וונטביוס פורטר ופרסי ווטסון. האריס ביצע את מעברו לדמות ההילית בפרק של ה-22 ביוני, כשתקף את השדרן מאט סטרייקר, בדיוק כמו שרודס עשה בשבוע שעבר. שבוע שלאחר מכן, האריס הפסיד בקרב יחידים למונטל וונטביוס פורטר, ודורג במקום השביעי מתוך שמונה טירונים בסקר הראשון. בסקר השני האריס עלה למקום השישי, ונמנע מהדחה. ב-9 באוגוסט בתוכנית Raw, הטירונים התחרו בקרב שלושה נגד שלושה, שבו קבוצתו של האריס ביחד ניצחה לאחר שהאריס הצמיד את קוואל. לעומת זאת, קבוצתו הפסידה בקרב החוזר למחרת בתוכנית NXT. בסקר מאוחר יותר באותו הלילה, טיפס האריס למקום הרביעי מתוך ששת הטירונים. האריס היה אחד משני טירונים שהודחו מהתוכנית ב-17 באוגוסט, ובעקבות הדחתו, האריס ורודס תקפו את קוואל, מה שגרם לתיגרה שכללה גם את מונטל וונטביוס פורטר וקופי קינגסטון. האריס הופיע פעם נוספת בגמר העונה של התוכנית NXT עם שאר הטירונים שהודחו ואף הצטרף לתקיפה על הזוכה בתוכנית, קוואל.
בזמן שהיה ב-NXT, רוטונדה המשיך להתאבק ב-FCW תוך כדי שמירה על שם הבמה, האסקי האריס. בספטמבר 2010 לאחר הדחתו מ-NXT, האריס פתח בפיוד ב-FCW נגד פרסי ווטסון כאשר הוא תקף את האחרון תוך כדי שיתוף פעולה עימו בקרב זוגות, מה שהוביל לכך שווטסון הוצמד להפסד. כשהאריס וווטסון התחרו בקרב ביניהם, הקרב הסתיים בספירת חוץ כפולה, מה שהוביל לקיום נוסף מסוג קרב ללא פסילות, שבו האריס הפסיד. הפיוד הסתיים באוקטובר לאחר שהאריס ניצח את ווטסון בקרב חוטבי עצים.
באירוע גיהנום בכלוב, שנערך ב-4 באוקטובר, האריס ומייקל מקגיליקטי, שהיו תחת הסוואה, התערבו בקרב בין ג'ון סינה לוייד בארט, ואף עזרו לבארט לנצח, מה שאילץ את סינה להצטרף לקבוצת הנקסוס של בארט עקב התניה שהוצבה קודם לכן. זהותם של האריס מקגיליקטי נחשפה למחרת בתוכנית Raw, אף על פי שבארט טען שהוא לא ביקש את עזרתם וסירב להפוך אותם לחברים במשרה מלאה בקבוצתו. שבוע לאחר מכן בתוכנית Raw, האריס ומקגיליקטי התערבו בקרב של סינה נגד המיז, מה שהוביל לבסוף את בארט לתת להם את ההזדמנות לזכות בחברות בקבוצת הנקסוס. ב-18 באוקטובר בתוכנית Raw, האריס ומקגיליקטי כשלו בניסיונם להשיג מקום בקבוצה, כשהפסידו בקרב זוגות לסינה ורנדי אורטון. למרות הפסדם, האריס ומקגיליקטי צורפו לקבוצה בשבוע שלאחר מכן. בינואר 2011, CM פאנק השתלט על הנקסוס והכריח להעביר כל אחד מחברי הקבוצה טקס חניכה. האריס עבר את החניכה שלו, כשספג הלקאות משאר חברי הקבוצה, וכתוצאה מכך הותרה לו האפשרות להישאר בנקסוס החדשה לצד פאנק, מקגיליקטי ודייוויד אוטונגה. ב-31 בינואר בתוכנית Raw, האריס ומקגיליקטי קראו תיגר ללא הצלחה על אליפות הזוגות של ה-WWE נגד אלופי הזוגות, סנטינו מארלה וולדימיר קוזלוב. באותו הקרב, אורטון תקף את האריס ומקגיליקטי כחלק מהיריבות שלו נגד הנקסוס, ואף בעט בראשו של האריס, במה שאיפשר לאחרון להיעדר מהופעות מן המרקע.
קריירת היאבקות מקצועית > WWE > החזרה ל-FCW‏ (2011–2012)

רוטונדה חזר ל-FCW והחל לפתח דמות חדשה בשם אקסל מוליגן, שחבשה קסדת הוקי על ראשה. מנגד, דמות זו לא ראתה אור יום במהלך שהותו ב-FCW, והוא נאלץ לחזור לגלם את הדמות של האסקי האריס. באוגוסט 2011, האריס הסתבך בפיוד של אחיו, בו, שכיהן באותה תקופה כאלוף פלורידה במשקל כבד של FCW נגד לאקי קאנון ודמיאן סנדאו. כתוצאה מכך, האחים הצטוותו יחדיו כדי לנצח את האחרונים. לאחר מכן, האריס הביע את חוסר שביעות הרצון שלו בעקבות מערכת היחסים של בו עם אקסנה. בו נאלץ לוותר על התואר כתוצאה מפציעה וכתוצאה מכך טורניר חדש נחנך כדי לקבוע את האלוף החדש, שבו האריס נטל חלק. האריס ניצח את ביג אי לנגסטון והעפיל לשלב הגמר, שהיה קרב מרובע אשר כלל את דין אמברוז, ליאו קרוגר ודמיאן סנדאו. בקרב זה, האריס הפסיד לאחר שריצ'י סטימבוט (שנכח בצד הזירה כדי להפריע לאמברוז) הכה בעזרת מהלך הסופרקיק את האריס בטעות. למרות זאת, האריס השיג קרב על התואר מאוחר יותר, כשניצח בקרב משולש את אמברוז וסנדאו. לעומת זאת, הוא כשל בניסיונו לזכות בחגורת האליפות, כשהפסיד לאלוף, קרוגר, בשל הפרעה נוספת מצד סטימבוט. כתוצאה מכך, האריס וסטימבוט ניהלו ביניהם פיוד, כשהקרב הראשון ביניהם הסתיים ללא הכרעה. קרוגר ניצח את שניהם בקרב משולש ולאור זאת שמר על התואר. מאוחר יותר, האריס וסטימבוט נקלעו לקרב ללא חוקים, שבו האריס ניצח. לאחר שהשניים תקפו אחד את השני לעיתים תקופות, הם הושעו ל-30 ימים. לאחר החזרה שלהם מהשעייה, האריס ניצח את סטימבוט בקרב חבלי שוורים, שסיים את היריבות ביניהם. ב-2 בפברואר 2012, האריס ובו רוטונדו ניצחו את בראד מדוקס ואיליי קוטונווד וכתוצאה מכך זכו באליפות הזוגות של FCW בפעם השנייה בקריירה שלהם. הם הצליחו להגן על חגורות האליפות נגד אנטוניו סזארו ואלכסנדר רוסב, אך לבסוף הפסידו את חגורות האליפות לקורי גרייבס וג'ייק קרטר ב-15 במרץ.
חיים אישיים

רוטונדה נישא לאהבת נעוריו מימי התיכון, סמנת'ה, בשנת 2012, ולשניים היו שני ילדים לפני שסמנת'ה הגישה מכתב גירושים במרץ 2017 לאחר שגילתה שרוטונדה ניהל רומן עם הכרוזה של ה-WWE, ג'וג'ו אופרמן. בתגובה, רוטונדה הגיש תביעה נגדית אשר דורשת בפקודה להשתיק את אשתו לגבי פרידתם בגין "טענות משמיצות" עליו כדי להרוס את המוניטין שלו. הזוג נפרד ביוני 2017. בחודש ספטמבר, סמנת'ה האשימה אותו על כך שבזבז 11 אלף דולר על "פריטים לא נחוצים" ולא העדיף במקום לשלם לה מזונות. בנוסף, היא דרשה שהוא ישלם לה 15 אלף דולר בכל חודש. לאחר מספר שימועים, הזוג הוכרח ללכת לגישור במתחם משפחתי בטמפה, פלורידה.
רוטונדה אישר את מערכת היחסים שלו עם אופרמן בספטמבר 2018. מאז, הוא עבר לגור ביחד איתה במיאמי, פלורידה. במרץ 2019, אופרמן הודיע ברשתות החברתיות על כך שהיא בהיריון וחשפה את השם שיקבל בנם, נאש. ב-28 במאי 2020 הביאו לעולם בני הזוג את ילדם השני, היירי פון רוטונדה.
רוטונדה נפטר ב-24 באוגוסט 2023 מהתקף לב שנגרם כתוצאה מסיבוך של נגיף הקורונה, לאחר מותו נחשף כי לרוטונדה היו בעיות לב שהוחמרו בעקבות הקורונה.
אליפויות והישגים

הישגים בארגון ההיאבקות Florida Championship Wrestling - FCW
אליפות הזוגות של FCW (פעמיים)  - עם בו רוטונדו
הישגים במגזין ההיאבקות Pro Wrestling Illustrated - PWI
PWI דירג אותו במקום ה-6 מתוך 500 המתאבקים הטובים ביותר לשנת 2014
פיוד השנה (2010)  - הנקסוס נגד WWE
קרב השנה (2014)  - נגד ג'ון סינה בקרב מי שעומד אחרון באירוע פייבאק
המתאבק השנוא של השנה (2010)  - כחלק מהנקסוס
הישגים בארגון ההיאבקות World Wrestling Entertainment - WWE
האליפות האוניברסלית (פעמיים)
אליפות ה-WWE (פעם אחת)
אליפות הזוגות של Raw (פעם אחת)  - עם מאט הארדי
אליפות הזוגות של סמאקדאון (פעם אחת)  - עם לוק הארפר ורנדי אורטון
פרסי סוף השנה של WWE (פעם אחת)
מתאבק השנה (2019)
הישגים במגזין ההיאבקות Wrestling Observer Newsletter - WON
הגימיק הטוב של השנה (2013)  - כחלק ממשפחת וויאט
הגימיק הגרוע של השנה (2017)  - כאחות אביגיל
הגימיק הגרוע של השנה (2020)  - כ"שד"
הקרב המתוסרט הגרוע ביותר של השנה (2014)  - נגד ג'ון סינה באירוע חוקי אקסטרים ב-4 במאי
הקרב הגרוע של השנה (2017)  - נגד רנדי אורטון ברסלמניה 33
הקרב הגרוע של השנה (2019)  - נגד סת' רולינס באירוע גיהנום בכלוב
הקרב הגרוע של השנה (2020)  - נגד ברון סטרומן באירוע The Horror Show at Extreme Rules
הפיוד הגרוע של השנה (2017)  - נגד רנדי אורטון
הפיוד הגרוע של השנה (2020)  - נגד ברון סטרומן
המתאבק הכי אוברייטד של השנה (2020)
אפורימק

| --- | --- |

נהר האפורימק
 מידע כללי
 אורך:  730 ק"מ
 ספיקה ממוצעת:  750 מ"ק לשנייה
 אגן ניקוז:  125,000 קמ"ר 
 מוצא:  קרחון בהר נבאדו מיסמי
 גובה מוצא הנהר:  5,170 מטרים
 יובלים:  Pachachaca River, Pichari River, Oquero River, Piene River, Velille River, Salado River, Vilcabamba River, Livitaca River, Hornillos River, Berbejo River, Huayllumayo River, Callumani River, Cerritambo River, Pampas River, Yanama River 
 שפך:  נהר אנה 
 מדינות באגן הניקוז:  פרו פרו
 אגן הניקוז של נהר האפורימק, במערכת הניקוז הכללית של האמזונאס
 
נהר האַפּוּרימָק (בספרדית: Río Apurímac) הוא המקור המרוחק ביותר לנהר האמזונס.
גאוגרפיה

מקור נהר האפורימק הוא במים המגיעים מהקרחון שבפסגת נבאדו מיסמי, הר בגובה 5,597 מטרים הנמצא במחוז ארקיפה שבפרו. תחילתו בשרשרת ההרים שבדרום-מערב פרו, 10 ק"מ מהכפר קאיומה, ופחות מ-160 ק"מ מחוף האוקיינוס השקט.
הנהר זורם בעיקר בצפון-מערב קוסקו, בתוך ערוץ בעומק 3,000 מטרים, כפול מעומקו של הגרנד קניון בארצות הברית. מתוך ששת הניסיונות לעבור את הנהר לכל אורכו, רק שניים צלחו.
לאחר 730 ק"מ, נהר האפורימק מתחבר עם נהר מנטארו והופך לנהר אנה. לאחר מכן הוא מתחבר אל נהר פרניה ומשם לנהר טמבו. כאשר הטמבו מתחבר עם נהר אורובמבה, הם הופכים לנהר אוקיאלי, הנשפך לנהר האמזונס. ניתן להגיע אל נהר האפורימק בדרך צרה והררית, בנסיעה מהעיר קוסקו.
הנהר הוא אתר מצוין לרפטינג בדרגות 3 עד 5.
מקור האמזונאס, כפי שאומת בשנת 2001, הוא במוצא נהר האפורימק בהר נבאדו מיסמי (Nevado Mismi) בשלשלת הרי האנדים, כ-700 ק"מ מדרום־מזרח ללימה, פרו
אהל שם (מפעל תרבות)

| --- | --- |

 מידע כללי
 סוג:  אולם תיאטרון, מרכז תרבות, מתנ"ס 
 כתובת:  רח' בלפור 30 
 מיקום:  תל אביב-יפו 
 מדינה:  ישראל 
 מייסדים:  שמואל בלום 
 הקמה ובנייה
 תקופת הבנייה:  ? – 9 במאי 1929
 תאריך פתיחה רשמי:  9 במאי 1929 
 
 קואורדינטות:  32°04′02″N 34°46′33″E﻿ / ﻿32.06709°N 34.77575°E﻿ / 32.06709; 34.77575
 תבנית:לשוניות2
 
שמואל בלום נואם בוועידת היסוד של 'אוהל שם' בתל אביב, לצד י"ח רבניצקי (ראשון מימין) וחיים נחמן ביאליק (שלישי מימין)
אהל שם הוא מרכז תרבות יהודית-עברית ברחוב בלפור 30 בתל אביב, שנוסד על ידי הנדבן שמואל בלום.
לקריאה נוספת

עופר רגב, טיול קטן בעיר גדולה, תל אביב: משרד הביטחון – ההוצאה לאור, תשנ"ט, 1999, עמ' 136
מיכאל טוכפלד, אוהל המאבק, מקור ראשון, דיוקן, עמודים 20–28, גיליון 1231, 12 במרץ 2021
"ההקדש האבוד: הארגון שמחזיר את אוהל שם לשורשיו", מיכאל טוכפלד, מקור ראשון, 15 במרץ 2021
הערות שוליים

↑  חיים נחמן ביאליק, "על "אהל שם" ו"ענג שבת"" בפרויקט בן-יהודה
↑  הנחת אבן הפינה לאוהל שם, הארץ, 9 במאי 1928
↑  "אוהל שם", דבר, 10 במאי 1929
↑  חנוכת "אוהל שם", הארץ, 10 במאי 1929
↑  "יותר מדי כסאות בזמן הקונצרטים", מעריב, 4 בדצמבר 1950
↑  צבי אלגת, "תכרכי" קולנוע ל"אהל שם", מעריב, 22 באפריל 1962
↑  שמעון פינס, "אהל שם" - בית קולנוע, דבר, 12 באפריל 1962
| חיים נחמן ביאליק |
| --- | --- | --- |
| שירים | אל הציפור • תחזקנה • אם יש את נפשך לדעת •  הכניסיני תחת כנפך • על השחיטה • בעיר ההרגה • המתמיד • מתי מדבר • הבריכה • מגילת האש • לא זכיתי באור מן ההפקר • שיר העבודה והמלאכה • למתנדבים בעם • אכן חציר העם • ראיתיכם שוב בקוצר ידכם • שירתי • זוהר • ביום קיץ יום חום • בגינה • עציץ פרחים • שיר לחמוטל • שבת המלכה • פרש • קן ציפור • הפרח לפרפר • הפרפר לפרח • בין העצים הירקרקים‎ • היא יושבה לחלון • נדנדה • מעבר לים • מתי מדבר האחרונים • יהי חלקי עמכם • לכבוד החנוכה • בערוגת הגינה • מקהלת נוגנים • קומי צאי • יש לי גן • הקיץ גווע • אחרי מותי • לבדי •  תרזה יפה • לא ביום ולא בלילה • בין נהר פרת ונהר חדקל • בשל תפוח |  |
| סיפורים | ספר האגדה • אלוף בצלות ואלוף שום • גילוי וכיסוי בלשון • החצוצרה נתביישה • אריה "בעל גוף" • התרנגולים והשועל • שירים ופזמונות לילדים • אגדת שלושה וארבעה • ויהי היום • מסע הדג‎ • ספיח • יום השישי הקצר • מאחורי הגדר |  |
| הנצחה | קריית ביאליק • בית ביאליק • גבעת ח"ן • פרס ביאליק • כפר ביאליק • שדרות ח"ן (תל אביב) • כיכר ביאליק • מוסד ביאליק • רחוב ביאליק (תל אביב) • קמפוס ביאליק-רוגוזין • שדרות ח"ן (רחובות) • רחוב ביאליק (רמת גן) |  |
| ערכים קשורים | מאניה ביאליק‎ • אירה יאן • מרדכי עובדיהו • משה אונגרפלד • ראדי • אהל שם • עונג שבת |  |
| --- | --- |
בקרת זהויות :  NLI: 987007308010305171  LCCN: no2011133073   WorldCat (עם LCCN): no2011-133073
אנלייט אנרגיה מתחדשת

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב; נאסד"ק
 סימול:  אנלייט
 מייסדים:  גלעד יעבץ, צפריר יואלי, עמית פז
 תקופת הפעילות:  2008–הווה (כ־17 שנים)
 מיקום המטה:  ראש העין 
 משרד ראשי:  ראש העין
 שליטה בחברה:  ללא גרעין שליטה
 ענפי תעשייה:  ייצור חשמל ממקורות אנרגיה מתחדשת 
 שווי שוק:  7.60 מיליארד ש"ח (19 בפברואר 2025)
 הכנסות:  256 מיליון דולר (2023)
 רווח תפעולי:  158 מיליון דולר (2023)
 רווח:  98.0 מיליון דולר (2023)
 הון עצמי:  1.44 מיליארד דולר (2023)
 סך המאזן:  4.63 מיליארד דולר (2023)
 יו"ר:  יאיר סרוסי
 מנכ"ל:  גלעד יעבץ
  
 http://www.enlightenergy.co.il
 
אנלייט אנרגיה מתחדשת בע"מ היא חברה ציבורית ישראלית שנוסדה בשנת 2008 ועוסקת במימון, הקמה והפעלה של מתקנים לייצור חשמל ממקורות אנרגיה מתחדשת. ניירות הערך של החברה נסחרים בבורסה לניירות ערך בתל אביב ובנאסד"ק.
לחברה פעילות מקומית ובין-לאומית, במסגרתה הוציאה לפועל בהצלחה מעל ל-150  פרויקטים בישראל ובאירופה בהספק של מעל 500 מגה ואט, ובעלות הקמה כוללת של מעל 3 מיליארד ש"ח.
היסטוריה

אנלייט הוקמה בשנת 2008 על ידי גלעד יעבץ, צפריר יואלי ועמית פז, ועסקה בפעילות של ייזום של מתקנים לייצור חשמל מאנרגיה סולארית. בשנת 2010 מוזגה פעילות זו לתוך השלד הבורסאי של חברת סהר אינווסט שבשליטת שאול אלוביץ' (שנוסדה ב-1981), ושמה של "סהר אינווסט" שונה ל"אנלייט אנרגיה מתחדשת". עם המיזוג היה שווי השוק של החברה 59 מיליון ש"ח. בשנת 2012 החלה החברה לעסוק בייזום ופיתוח של מיזמים לייצור חשמל מאנרגיית רוח והיא מקדמת פרויקטים מסוג זה בישראל ובאירופה.[דרוש מקור]
בשנת 2013 זכתה החברה באישורי ההקמה של חווה סולארית בשם מתקן "חלוציות", בהספק ייצור של 55 מגוואט שיא. בשנת 2020 הקימה את פרויקט חוות הרוח עמק הבכא ברמת הגולן הכולל 30 טורבינות רוח.
החברה התרחבה לשווקים נוספים והיא פועלת במדינות רבות באירופה, בהן ספרד, שוודיה, קרואטיה, סרביה, פולין, אירלנד, הונגריה וקוסובו.
אנלייט מפתחת פורטפוליו פרויקטים נרחב בשלבי הבשלה שונים בהספק של למעלה מ-1 ג'יגה ואט.[דרוש מקור]
ביוני 2021 חתמה החברה על הסכם לרכישת 90% מחברת האנרגיה הירוקה האמריקאית קלינרה (Clenera) לפי שווי של 433 מיליון דולר.
בפברואר 2023 גייסה החברה 252 מיליון דולר בהנפקת מניות בנאסד"ק.
הערות שוליים

↑  אנלייט אנרגיה מתחדשת בע"מ: נתונים כספיים באתר מאי"ה.
1 2 3 4 5  אנלייט אנרגיה מתחדשת בע"מ: נתונים כספיים באתר מאי"ה.
↑  מורן שקד, אנלייט אנרגיה מתחדשת מדווחת על התוצאות הפיננסיות עבור הרבעון הראשון של שנת 2024, באתר Funder פאנדר פורטל קרנות נאמנות  קופות גמל  קרנות השתלמות קרנות פנסיה, ‏2024-05-08
↑  הושלמה עסקת המיזוג בין סהר אינווסט של אלוביץ' לבין אנלייט אנרגיה מתחדשת, באתר ספונסר, ‏3 במאי 2010
↑  גולן חזני, אנלייט הגישה תשקיף לקראת גיוס של יותר מ־200 מיליון דולר בארה"ב, באתר כלכליסט, 21 בינואר 2023
↑  עמירם ברקת ואביב לוי, ‏קרן נוי תשקיע עד 80 מ' ש' בפרויקט של אנלייט, באתר גלובס, 3 בינואר 2013
↑  ליאור גוטמן, אנלייט: אושרה הגדלת פרויקט טורבינות הרוח ברמת הגולן - ב-13%, באתר כלכליסט, 23 בדצמבר 2020
↑  אורי גלאור, צלי גרינברג ויניב רחימי, החמישייה הפותחת של 2019: ישראל קנדה, אשטרום, שיכון ובינוי, אנלייט אנרגיה ואודיוקודס, באתר כלכליסט, 1 בינואר 2020;
אנלייט אנרגיה מתחדשת בע"מ - דו"ח תקופתי לשנת 2021, באתר "מאיה"
↑  ענת רואה, אנלייט רוכשת את קלינרה האמריקאית ב-390 מיליון דולר, באתר כלכליסט, 30 ביוני 2021
↑  עדיאל איתן מוסטקי, אנלייט גייסה 252 מיליון דולר בהנפקה בנאסד"ק, באתר כלכליסט, 11 בפברואר 2023
חניאל

| --- | --- |
הכניסה למושב חניאל
מדינה: ישראל ישראל
מחוז: המרכז
מועצה אזורית: עמק חפר
גובה ממוצע: ‎31 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 847 תושבים
    - מתוכם, תושבי ישראל: 814 תושבי ישראל
 מפת מיקום  מפה דינמית   (למפת נתניה מוגדלת) חניאל(למפת נתניה רגילה) חניאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חניאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חניאל32°19′59″N 34°56′57″E﻿ / ﻿32.3331218035188°N 34.9491083383149°E﻿ / 32.3331218035188; 34.9491083383149  heמפת היישובים של מועצה אזורית עמק חפר באדום - חניאל בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

חַנִּיאֵל הוא מושב בעמק חפר סמוך לנתניה ולכפר יונה, בתחום המועצה אזורית עמק חפר.
היישוב הוקם ב-1950 כמושב עובדים על ידי עולים מרומניה על אדמות הכפר הערבי קאקון שנכבש וננטש במלחמת העצמאות. בשנים האחרונות מתפרנסים רבים מתושבי המושב ממקצועות חופשיים. במושב נבנתה הרחבה שהגדילה את האוכלוסייה ל-170 משפחות. היקף המושב הוא 4.4 ק"מ. במושב 72 משקים (נחלות), 5 משקי עזר וכ-80 משפחות שהקימו את ביתם במסגרת החלטת מועצת מקרקעי ישראל להרחבת היישוב הכפרי בין השנים 1993–2000.
מקור השם

היישוב קרוי על שם חניאל בן אפוד, נשיא שבט מנשה, אחד מעשרת הנביאים שחילקו את ארץ ישראל לשבטים "בְנֵי יוֹסֵף לְמַטֵּה בְנֵי-מְנַשֶּׁה נָשִׂיא חַנִּיאֵל בֶּן-אֵפֹד" (במדבר פרק לד' פסוק כג').
תחילה נקרא המושב "בורגתה ב' מכיוון שמיקומו היה סמוך למושב בורגתא שהוקם כשנה קודם לכן.
היסטוריה

תנופת ההתיישבות שחלה עם הקמת המדינה לא פסחה גם על עמק חפר, אם כי היה העמק מיושב בצפיפות גם קודם לכן. השטחים הנוספים בעיקר בגבולותיו המזרחיים אפשרו להקים רשת נוספת של יישובים, למטרת התיישבות והגנה גם יחד. חניאל הוקם כחלק מסדרה של 15 יישובים (גאולי תימן, אמץ, בארותיים, בורגתא, גן יאשיה, עולש, אליכין, אחיטוב, יכון (בימינו מתחם יכון הוא מרכז קהילתי של המועצה האזורית), שושנת העמקים, בחן ולאחר פילוג הקיבוצים יד חנה וגבעת חיים) שהוקמו בעמק חפר מאז קום המדינה ועד סוף שנת 1954. סדרת יישובים זו למעשה מייצגת גל יישובים חדש אשר הצטרף ליישובים הקיימים בעמק חפר מאז שנרכשה אדמת האזור ב-20 במרץ 1929 על ידי הקרן קיימת לישראל. גל יישובים זה הכפיל את האוכלוסייה בעמק חפר (1947- 6,200 מתיישבים וב-1954 15,976 מתיישבים).לפני גל היישובים היו 10 ישובים ו-6 קיבוצים בעמק חפר.